|
|
- India achieves another milestone in COVID19 vaccination and overtakes USA in total number of Covid Vaccine doses administered.
- 32.36 Cr. Vaccine Doses administered so far under Nationwide Vaccination Drive
- India reports 46,148new cases in last 24 hours
- India's Active Caseload declines to 5,72,994
- Active cases constitute 1.89% of total cases
- 2,93,09,607 Total Recoveries across the country so far
- 58,578patients recovered during last 24 hours
- Daily recoveries continue to outnumber Daily New Cases for 46th consecutive day
- Recovery Rate increases to 96.80%
- Weekly Positivity Rate remainsbelow5%, currently at 2.81%
- Daily positivity rate at 2.94%, less than 5% for 21 consecutive days
#Unite2FightCorona
#IndiaFightsCorona
नवी दिल्ली/मुंबई, 28 जून 2021
पंतप्रधान नरेंद्र मोदी यांनी, लसीकरण मोहिमेला गती देणाऱ्या सर्वांचे अभिनंदन केले आहे. “भारताची लसीकरण मोहिम गतीमान होत आहे! ज्यांनी ही मोहिम गतिमान करण्यासाठी प्रयत्न केले आहेत, त्या सर्वांचे अभिनंदन. 'सर्वांसाठी लस, विनामूल्य लस' यासाठी आम्ही वचनबद्ध आहोत. सबको व्हँक्सीन, मुफ्त व्हँक्सीन", असे पंतप्रधानांनी आपल्या ट्विट मध्ये म्हटले आहे.
आरोग्य मंत्रालयाची कोविड-19 घडामोडींवरील माहिती
कोविड-19 प्रतिबंधक लसीकरणात एकूण लसी देण्यासंदर्भात अमेरिकेला मागे टाकत भारताने नवा मैलाचा टप्पा गाठला आहे. भारतात कोविड-19 प्रतिबंधक लसीकरण अभियानाची सुरुवात 16 जानेवारी 2021 रोजी तर अमेरिकेत लसीकरण अभियानाला 14 डिसेंबर 2020 रोजी प्रारंभ झाला आहे.
भारताच्या देशव्यापी लसीकरण अभियानाने काल 32.36 कोटींचा मैलाचा टप्पा पार केला. आज सकाळी 7 वाजेपर्यंत उपलब्ध अहवालानुसार 43,21,898 सत्रांमध्ये, एकूण 32,36,63,297 लसी देण्यात आल्या आहेत. गेल्या 24 तासात 17,21,268 लसी देण्यात आल्या. कोविड -19 प्रतिबंधक लसीकरणाच्या नव्या टप्प्याला 21 जून 2021रोजी सुरुवात झाली आहे. देशभरात लसीकरणाचा वेग आणि व्याप्ती वाढवण्यासाठी केन्द्र सरकार वचनबद्ध आहे.
भारतात गेल्या 24 तासात 46,148 नव्या रुग्णांची नोंद झाली. सलग 21 दिवस 1 लाखापेक्षा कमी दैनंदिन रुग्णांची नोंद झाली आहे. राज्ये आणि केन्द्र शासित प्रदेशांच्या सातत्यपूर्ण आणि समन्वित प्रयत्नांचे हे फळ आहे.
भारतात सक्रीय रुग्णसंखेतही सातत्याने घट होत आहे. देशात आज सक्रीय रुग्णसंख्या 5,72,994 इतकी आहे. गेल्या 24 तासात सक्रीय रुग्णसंख्येत एकूण 13,409 इतकी घट झाली असून सध्या देशात केवळ 1.89% सक्रीय रुग्ण आहेत.
कोविड -19 संसर्गातून मोठ्या प्रमाणावर रुग्ण बरे होत असल्याने सलग 46 व्या दिवशी भारतात नव्या रुग्णांपेक्षा बरे होणाऱ्यांची संख्या अधिक आहे. गेल्या 24 तासात 58,578 रुग्ण बरे झाले. दैनंदिन नव्या रुग्णांच्या तुलनेत गेल्या 24 तासात जवळपास, 12 हजार  रुग्ण बरे झाले.
भारतात महामारीच्या सुरुवातीपासून ते आतापर्यंत एकूण 2,93,09,607 तर गेल्या 24 तासात 58,578 रुग्ण कोविड-19 संसर्गातून बरे झाले आहेत. रुग्ण बरे होण्याचा कल सातत्याने सकारात्मक असून आता रुग्ण बरे होण्याचा एकूण दर 96.80% झाला आहे.
चाचण्यांच्या क्षमतेत सातत्याने वाढ होत आहे. गेल्या 24 तासात देशात 15,70,515 चाचण्या करण्यात आल्या. देशात आतापर्यंत एकूण 40.63 कोटींपेक्षा अधिक  चाचण्या करण्यात आल्या आहेत.
देशात एकीकडे चाचण्या वाढत असून दुसरीकडे साप्ताहीक पॉझिटीव्हीटी दरात घट कायम आहे. सध्या साप्ताहीक पॉझिटीव्हीटी 2.81% तर दैनंदिन पॉझिटीव्हीटी 2.94% आहे. सलग 21 व्या दिवशी हा 5% पेक्षा कमी आहे.
इतर अपडेट्स :
महाराष्ट्र अपडेट :
राज्यात कोविड-19 डेल्टा प्लस व्हेरिएंटचे 21 बाधित आढळल्यामुळे आजपासून सुधारित लॉकडाऊन मार्गदर्शक तत्त्वे लागू करण्यात आली आहेत. नवीन मार्गदर्शक सूचनांनुसार मॉल व थिएटर बंद राहतील.मुंबईतील उपनगरी रेल्वे सेवेत केवळ अत्यावश्यक सेवेतील कर्मचार्यांनाच परवानगी असेल. सरकारी कार्यालये 50 टक्के क्षमतेसह काम करतील तर खाजगी कार्यालये संध्याकाळी 4 वाजेपर्यंतच कार्यरत राहतील. सर्वत्र कलम 144 लागू असून पाच किंवा त्यापेक्षा जास्त व्यक्तींच्या एकत्र येण्यावर बंदी असेल. महाराष्ट्रात रविवारी 9,974 नव्या कोरोनाबाधितांची नोंद झाली असून 143 बाधितांच्या मृत्यूची नोंद झाली. राज्यातील एकूण बाधितांची संख्या 60,36,821 वर पोहोचली असून मृतांची संख्या 1,21,286 झाली आहे. दिवसभरात एकूण 8,562 रूग्णांना उपचारानंतर घरी सोडण्यात आले असून बरे झालेल्यांची एकूण संख्या 57,90,113 वर पोहोचली आहे. राज्यात सध्या 1,22,252 रुग्ण उपचाराधीन आहेत. मुंबईत 739 नव्या कोरोना बाधितांची नोंद झाली असून 13 रुग्णांचा मृत्यू झाला. मुंबईत बाधितांची संख्या 7,20,349 वर पोहोचली असून मृतांची संख्या 15,396 वर पोहोचली आहे.
गोवा अपडेट :
गोव्यात रविवारी 215 बाधितांची नोंद झाली असून रुग्णसंख्या 1,66,098 वर पोहोचली. सात बाधितांचा मृत्यू झाला असून मृतांची एकूण संख्या 3,039 झाली आहे. दिवसभरात एकूण 301 जण संसर्गातून बरे झाले असून राज्यात आतापर्यंत 1,60,548 रुग्ण कोरोनातून बरे झाले आहेत. सध्या राज्यात 2,511 बाधित उपचाराधीन आहेत. कोरोना विषाणूच्या संभाव्य तिसऱ्या लाटेवर मात करण्यासाठी तज्ज्ञांची समिती व आवश्यक पायाभूत सुविधांसह सरकार सज्ज असल्याचे गोव्याचे मुख्यमंत्री प्रमोद सावंत यांनी म्हटले आहे. मुलांसाठी अतिदक्षता विभाग आणि नवजात अतिदक्षता विभाग उभारण्यात आले असून प्रशिक्षित कर्मचारीही तैनात करण्यात आले आहेत. आपल्या अध्यक्षतेखालील कृती दल सज्ज असल्याची ग्वाही त्यांनी दिली.
Important TweetsM.Chopade/D.Rane